Hogyan kössünk varázshurokkal? (Tutorial Video)
Ebben a DROPS videóban azt mutatjuk meg, hogyan kössünk varázshurok technikával Ezzel a technikával kisebb szemszámmal is tudunk körben kötni, kéthegyű kötőtűk helyett körkötőtűvel. A körkötőtűnk legyen hosszú és könnyen hajlítható az összekötője. Szedjük fel a megadott számú szemet, és toljuk a szemeket az összekötő drót közepére. Osszuk szét a szemeket, és középen húzzuk ki az összekötőt. Mindkét oldalon csúsztassuk a szemeket a kötőtűk hegyéhez, de ügyeljünk arra, hogy ne csavarodjanak meg. A szál, amivel kötünk a hátsó kötőtűn legyen, és az első kötőtűn levő szemeket kezdünk el kötni. Húzzuk ki a hátsó kötőtűt, és azzal kössük a szemeket az elöl lévő kötőtűről Amikor leköttük a szemeket az első kötőtűről, fordítsuk meg a darabot, csúsztassuk vissza a szemeket a másik kötőtű hegyére, és a fenti módon kössük meg azt az oldalt is. Folytassuk a fentiek szerint körben haladva. Ügyeljünk arra, hogy mindig azon az oldalon húzzuk ki a kötőtűt, ahol az aktív szál van. A videót akkor tudjuk a megfelelően követni és értelmezni, ha gondosan elolvassuk a mintát. Az alábbi képre kattintva olyan mintákat találunk, amelyekben ezt a technikát használjuk.
Megjegyzések (50)